
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1382 

3 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάκληση της υπ’ αριθμ. 1042484/956/Α0006/1.4.1998 από¬ 
φασης του Υπουργού Οικονομικών, περί συγκρότη¬ 
σης Επιτροπής άρθρου 41 του ν. 1249/1982 στην Κε¬ 
ντρική Υπηρεσία του Υπουργείου Οικονομικών. 1 

Χορήγηση επιδόματος αεροθεραπείας, για το έτος 
2007, στους δικαιούχους των ασφαλιστικών ορ¬ 
γανισμών αρμοδιότητας Υπουργείου Απασχόλη¬ 
σης και Κοινωνικής Προστασίας. 2 

Αναγνώριση Νοσοκομειακών Μονάδων ως κατάλλη¬ 
λων για άσκηση των γιατρών. 3 

Αναγνώριση Κλινικής ως κατάλληλης για εξειδίκευ- 

ση των γιατρών στην Εντατική Θεραπεία. 4 

Λειτουργία της λαϊκής αγοράς Αλίμου της Ε'/Α. 5 

Επέκταση ορίων λαϊκής αγοράς Παγκρατίου της Δ'/Α... 6 

Έγκριση συμβάσεων μίσθωσης έργου στο Πολιτιστι¬ 
κό Κέντρο Μπενετάτου Δήμου Ψυχικού. 7 

Έγκριση συμβάσεων μίσθωσης έργου στο Δήμο Ψυχικού... 8 
Έγκριση συμβάσεων μίσθωσης έργου στον Αθλητι¬ 
κό Οργανισμό Δήμου Ιλίου. 9 

Έγκριση απασχόλησης προσωπικού με σύμβαση μί¬ 
σθωσης έργου στο Ν.Π. «ΚΑΠΗ» Δήμου Πτολεμα- 
ΐδας Ν. Κοζάνης. 10 


Έγκριση απασχόλησης προσωπικού με σύμβαση μί¬ 
σθωσης έργου στο Κέντρο Εξυπηρέτησης Πολι¬ 
τών (ΚΕΠ) του Δήμου Ελλησπόντου Ν. Κοζάνης. 11 
Έγκριση απασχόλησης προσωπικού με σύμβαση μί¬ 
σθωσης έργου στο Κέντρο Εξυπηρέτησης Πολι¬ 


τών (ΚΕΠ) του Δήμου Σερβίων Ν. Κοζάνης. 12 

ΑΠΟΦΑΣΕΙ Σ 

Αριθμ. 1072276/715/0006Α (1) 


Ανάκληση της υπ’ αριθμ. 1042484/956/Α0006/1.4.1998 
απόφασης του Υπουργού Οικονομικών, περί συγκρό¬ 
τησης Επιτροπής άρθρου 41 του ν. 1249/1982 στην Κε¬ 
ντρική Υπηρεσία του Υπουργείου Οικονομικών. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του π.δ. 81/2002 (ΦΕΚ 57 Α'), «Συγχώνευση των 


Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

β) Του άρθρου 41 του ν. 1249/1982 «Διαρρυθμίσεις στην 
άμεση και έμμεση φορολογία, μισθολογικά θέματα και 
άλλες διατάξεις» (ΦΕΚ 43 Α'). 

2. Την υπ’ αριθμ. 2696/2003 απόφαση του Συμβουλίου 
της Επικράτειας. 

3. Το υπ’ αριθμ. 262/1.2.2007 έγγραφο του Προέδρου 
της Επιτροπής. 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη, αποφασίζουμε: 

I. Ανακαλούμε την υπ’ αριθμ. 1042484/956/Α0006/1.4.1998 
απόφαση του Υπουργού Οικονομικών, περί συγκρότησης 
Επιτροπής άρθρου 41 του ν. 1249/1982 στην Κεντρική 
Υπηρεσία του Υπουργείου Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2007 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. Φ.40021/14657/1732 (2) 

Χορήγηση επιδόματος αεροθεραπείας, για το έτος 

2007, στους δικαιούχους των ασφαλιστικών οργα¬ 
νισμών αρμοδιότητας Υπουργείου Απασχόλησης και 

Κοινωνικής Προστασίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του α.ν. 124/67(151 Α'), όπως τροποποι¬ 
ήθηκε και ισχύει με τις διατάξεις του άρθρου 14 του 
ν.1066/1980 (183 Α'), του άρθρου 12 του ν. 1276/1982 (100 
Α') και του άρθρου 59 του ν. 3518/2007 (272 Α'). 

2. Το π.δ. 77/2007 (92 Α') «Διορισμός Υπουργού Απα¬ 
σχόλησης και Κοινωνικής Προστασίας». 

3. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του π.δ. 63/2005 (98 Α'). 

4. Την υπ’ αριθμ. 37930/ΔΙΟΕ 1264/14.10.2005 απόφα¬ 
ση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ- 

πουργών Οικονομίας και Οικονομικών» (1432 Β'), όπως 
τροποποιήθηκε με την υπ’ αριθμ. 5733/ΔΙΟΕ 179/9.2.2006 
όμοια απόφαση (204 Β'). 

5. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του προϋπολο¬ 
γισμού του ΙΚΑ-ΕΤΑΜ, 1.073.380,00 € περίπου και σε 
βάρος των προϋπολογισμών των λοιπών Ασφαλιστι¬ 
κών Οργανισμών δαπάνη ύψους 337.484,00 € περίπου, 
η οποία καλύπτεται από την πίστωση που εγγράφεται 
κατ’ έτος στον προϋπολογισμό τους (ΚΑΕ 0635 Α'), απο¬ 
φασίζουμε: 

1. Εγκρίνουμε τη χορήγηση από το ΙΚΑ-ΕΤΑΜ και τους 
λοιπούς ασφαλιστικούς οργανισμούς αρμοδιότητας 
Υπουργείου Απασχόλησης και Κοινωνικής Προστασί¬ 
ας, για τη θερινή περίοδο 2007, εφάπαξ επιδόματος 
αεροθεραπείας ύψους 238 €, στους ασφαλισμένους και 
συνταξιούχους λόγω γήρατος που πάσχουν: 

α. από φυματίωση 

β. από καρκίνο των πνευμόνων ή πνευμονοκονίαση 

γ. από νεφρική ανεπάρκεια ή έχουν υποβληθεί σε με¬ 
ταμόσχευση νεφρού. 

δ. από πνευμονοπάθεια με ποσοστό αναπηρίας 80% 
στην πνευμονική νόσο και 

ε. όσοι έχουν υποβληθεί σε μεταμόσχευση πνευμόνων, 
καρδιάς και ήπατος. 

Οι δικαιούχοι ασφαλισμένοι και συνταξιούχοι που 
έχουν υποβληθεί σε μεταμόσχευση νεφρού, πνευμό¬ 
νων, καρδιάς και ήπατος δικαιούνται του επιδόματος 
αεροθεραπείας εφ’ όρου ζωής. 

2. Απαραίτητη προϋπόθεση για τη χορήγηση του επι¬ 
δόματος, είναι: 

α. οι συνταξιούχοι λόγω γήρατος, που πάσχουν από 
τις προαναφερόμενες ασθένειες, εκτός από την περί¬ 
πτωση δ, να έχουν ποσοστό αναπηρίας άνω του 33% 

β. οι εν ενεργεία ασφαλισμένοι ασφαλιστικών οργανι¬ 
σμών που χορηγούν επιδόματα ασθένειας, να επιδοτού¬ 
νται λόγω ασθένειας για τις παραπάνω παθήσεις κατά 
το χρονικό διάστημα από 1.6.2007 μέχρι 31.8.2007, έστω 
και κατά το τμήμα του διαστήματος αυτού, και 

γ. οι εν ενεργεία ασφαλισμένοι ασφαλιστικών οργα¬ 
νισμών που δεν καταβάλλουν επιδόματα ασθένειας, 
να προσκομίζουν γνωμάτευση γιατρού νοσοκομείου ή 
κλινικής, σχετικής με την πάθηση ειδικότητας, με την 
οποία θα πιστοποιείται η πάθηση και η συνέχιση της 
θεραπείας για την αποκατάσταση της υγείας τους κατά 
το ως άνω χρονικό διάστημα. 

Επιπλέον, οι πάσχοντες από φυματίωση δικαιούνται 
του επιδόματος αεροθεραπείας και στις περιπτώσεις 
που παίρνουν βοήθημα τύπου συντάξεως λόγω φυμα- 
τιώσεως ή επίδομα διαιτολογίου. 

3. Σε περίπτωση που, από τις καταστατικές διατάξεις 
κάποιου ασφαλιστικού οργανισμού, προβλέπεται η χο¬ 
ρήγηση επιδόματος αεροθεραπείας, ποσού μεγαλύτε¬ 
ρου από αυτό που ορίζεται με την παρούσα απόφαση, 
μπορεί να καταβάλλεται και μέχρι το διπλάσιο από το 
ανωτέρω οριζόμενο ποσό, εφόσον η οικονομική κατά¬ 
σταση του οικείου οργανισμού το επιτρέπει. 

4. Δεν δικαιούνται επιδόματος αεροθεραπείας: 

- Όσοι παίρνουν το επίδομα αυτό από οποιαδήποτε 
άλλη πηγή. 

- Όσοι νοσηλεύονται, εφόσον οι δαπάνες της νοση¬ 
λείας τους καταβάλλονται από το ΙΚΑ-ΕΤΑΜ ή άλλο 
ασφαλιστικό οργανισμό αρμοδιότητας Υπουργείου Απα¬ 


σχόλησης και Κοινωνικής Προστασίας ή παρέχονται σε 
αυτούς έξοδα ενοικίων ή γενικά έξοδα θερινής διαμονής, 
εφόσον το χρονικό διάστημα, για το οποίο καταβάλλο¬ 
νται οι ανωτέρω παροχές, αντιστοιχεί στο μεγαλύτερο 
τμήμα του χρονικού διαστήματος, που ορίζεται από τις 
διατάξεις της παρ. 2β της απόφασης αυτής. 

5. Τα πρόσωπα που συνταξιοδοτούνται συγχρόνως 
από το Δημόσιο και οποιονδήποτε ασφαλιστικό ορ¬ 
γανισμό αρμοδιότητας Υπουργείου Απασχόλησης και 
Κοινωνικής Προστασίας, δικαιούνται του επιδόματος αε¬ 
ροθεραπείας μόνο από τον ασφαλιστικό οργανισμό. 

6. Η καταβολή του επιδόματος αεροθεραπείας, θα 
αρχίσει από τη δημοσίευση της απόφασης αυτής στην 
Εφημερίδα της Κυβερνήσεως και θα διαρκέσει μέχρι 
6 μήνες. 

7. Το επίδομα αεροθεραπείας, δικαιούνται και οι συ¬ 
νταξιούχοι που η έναρξη συνταξιοδότησης τους ανα¬ 
τρέχει στο χρονικό διάστημα πριν από την 31.8.2007, 
η καταβολή του οποίου θα γίνει μέσα σε τριάντα (30) 
ημέρες από την κοινοποίηση της σχετικής απόφασης 
συνταξιοδότησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2007 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΑΠΑΣΧΟΛΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΠΕΤΡΟΣ ΔΟΥΚΑΣ ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. Υ7α/Γ.Π/οικ 94571 (3) 

Αναγνώριση Νοσοκομειακών Μονάδων ως 
κατάλληλων για άσκηση των γιατρών. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

Έχοντας υπόψη: 

1. Τις διατάξεις του άρθρου 6 του ν.δ. 3366/1955. 

2. Τις διατάξεις του άρθρου 3 του ν. 1278/1982 όπως 
επαναφέρθηκαν σε ισχύ με τις διατάξεις του άρθρου 1 
του ν. 2194/1994. 

3. Τις διατάξεις του άρθρου 31 του ν. 1397/1983 όπως 
συμπληρώθηκαν με τις διατάξεις του άρθρου 20 παρ. 
2 του ν. 2519/1997. 

4. Την υπ’ αριθμ. 1054/7.5.2007,1609/28.6.2007 αποφά¬ 
σεις της Εκτελεστικής Επιτροπής του ΚΕΣΥ. 

5. Την υπ’ αριθμ. 30356/15.3.2006 (ΦΕΚ Β/311/2006) από¬ 
φαση του Πρωθυπουργού και του Υπουργού Υγείας και 
Κοινωνικής Αλληλεγγύης για ανάθεση αρμοδιοτήτων 
στους Υφυπουργούς Υγείας και Κοινωνικής Αλληλεγ¬ 
γύης Αθανάσιο Γιαννόπουλο και Γεώργιο Κωνσταντό- 
πουλο, αποφασίζουμε: 

1. Κυρώνουμε τις ανωτέρω υπ’ αριθμ. (4) σχετικές 
γνωμοδοτήσεις της Ε.Ε. του ΚΕΣΥ, με τις οποίες ανα¬ 
γνωρίζονται οι ακόλουθες νοσοκομειακές μονάδες, ως 
κατάλληλες για άσκηση γιατρών στις αναφερόμενες 
ειδικότητες: 

I. ΓΕΝΙΚΟ ΝΟΣΟΚΟΜΕΙΟ «Η ΠΑΜΜΑΚΑΡΙΣΤΟΣ» 

Αναισθησιολογικό Τμήμα: Πλήρης άσκηση των ιατρών 
στην ειδικότητα της Αναισθησιολογίας. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


20199 


II. ΓΕΝΙΚΟ ΝΟΣΟΚΟΜΕΙΟ ΡΟΔΟΥ 

Νεφρολογικό Τμήμα: Άσκηση ιατρών για τρία (3) 
χρόνια στην ειδικότητα της στην ειδικότητα της Νε¬ 
φρολογίας. 

2. Από τις διατάξεις της παρούσας απόφασης δεν 
προκαλείται δαπάνη σε βάρος του Κρατικού Προϋπο¬ 
λογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2007 

Ο ΥΦΥΠΟΥΡΓΟΣ 

Α. ΓΙΑΝΝΟΠΟΥΛΟΣ 
-♦- 

Αριθμ. Υ7/ΓΠ οικ 94568 (4) 

Αναγνώριση Κλινικής ως κατάλληλης για εξειδίκευση 
των γιατρών στην Εντατική Θεραπεία. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 6 του ν.δ. 3366/1955. 

2. Τις διατάξεις του άρθρου 1 του ν. 2194/1994, με τις 
οποίες επαναφέρθηκαν σε ισχύ οι διατάξεις του άρθρου 
4 του ν. 1278/1982. 

3. Τις διατάξεις του άρθρου 84 του ν. 2071/1992 καθώς 
και του άρθρου 20 παρ. 4 του ν. 2519/1997. 

4. Την υπ’ αριθμ. 1406/31.5.2007 απόφαση της Εκτελε¬ 
στικής Επιτροπής του ΚΕΣΥ. 

5. Την υπ’ αριθμ. 30356/14.3.2006 (ΦΕΚ 311/τ.Β') κοινή 
απόφαση του Πρωθυπουργού και του Υπουργού Υγείας 
και Κοινωνικής Αλληλεγγύης «Ανάθεση αρμοδιοτήτων 
στους Υφυπουργούς Υγείας και Κοινωνικής Αλληλεγ¬ 
γύης Αθανάσιο Γιαννόπουλο και Γεώργιο Κωνσταντό- 
πουλο», αποφασίζουμε: 

I. Κυρώνουμε την υπ’ αριθμ. 1406/31.5.2007 απόφαση 
της Εκτελεστικής Επιτροπής του ΚΕΣΥ, με την οποία 
αναγνωρίζεται, ως κατάλληλη για χορήγηση εξειδίκευ- 
σης των γιατρών στην Εντατική Θεραπεία η Γ' Κλινική 
Εντατικής Θεραπείας του Πανεπιστημίου Αθηνών (Ευ- 
γενίδειο Θεραπευτήριο). 

II. Από τις διατάξεις της παρούσας απόφασης δεν 
προκαλείται δαπάνη σε βάρος του Κρατικού Προϋπο¬ 
λογισμού. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 19 Ιουλίου 2007 

Ο ΥΦΥΠΟΥΡΓΟΣ 

Α. ΓΙΑΝΝΟΠΟΥΛΟΣ 
-♦- 

Αριθμ. 26807 (5) 

Λειτουργία της λαϊκής αγοράς Αλίμου της Ε'/Α. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/1997/τ.Α') «Διοί¬ 
κηση, οργάνωση, στελέχωση της Περιφέρειας, ρύθμιση θε¬ 
μάτων για την τοπική αυτοδιοίκηση και άλλες διατάξεις». 

2. Τις διατάξεις της παρ. 1 του άρθρου 7 του ν. 2323/ 
1995, όπως αντικαταστάθηκε με το άρθρο 4 του ν. 3377/ 


2005, σύμφωνα με την οποία «Ο Γ ενικός Γ ραμματέας 
Περιφέρειας μπορεί με απόφαση του να εγκρίνει την 
ίδρυση, τη μετακίνηση ή την κατάργηση λαϊκών αγορών 
στην περιφέρεια της Ν.Α. Αθηνών-Πειραιώς και Θεσσα¬ 
λονίκης, ύστερα από πρόταση του οικείου Οργανισμού 
Λαϊκών Αγορών και γνώμη του οικείου δημοτικού συμ¬ 
βουλίου και της υπηρεσίας Τροχαίας». 

3. Την υπ’ αριθμ. 13009/12.6.2007 έγγραφο του Οργα¬ 
νισμού Λαϊκών Αγορών Αθήνας-Πειραιά με το οποίο 
μας διαβιβάστηκαν η υπ’ αριθμ. 21/7.6.2007 (Θέμα 13°) 
πράξη του Διοικητικού του Συμβουλίου, η με υπ’ αριθμ. 
467/2004 πράξη του Δημοτικού Συμβουλίου του Δήμου 
Αλίμου και το με υπ’ αριθμ. 2009/4/60-α/16.5.2007 έγγρα¬ 
φο της Τροχαίας Καλλιθέας, σχετικά με το χώρο λει¬ 
τουργίας της λαϊκής αγοράς Αλίμου, αποφασίζουμε: 

Εγκρίνουμε την λειτουργία της λαϊκής αγοράς Αλίμου, 
εκ περιτροπής στις οδούς: 

1. Λυσικράτους (από την Λ. Καλαμακίου έως την οδό 
Υψηλάντου) από 1.3 έως 31.6 κάθε έτους. 

2. Χειμάρας (από Αρτέμιδος έως Μανδηλαρά) από 1.7 
έως 31.10 κάθε έτους. 

3. Ταξιαρχών από 1.11 έως 28 ή και 29.2 κάθε έτους. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 17 Ιουλίου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 26805 (6) 

Επέκταση ορίων λαϊκής αγοράς Παγκρατίου της Δ'/Α. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/1997/τ.Α') 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις» 

2. Τ ις διατάξεις της παρ. 1 του άρθρου 7 του ν. 2323/ 
1995, όπως αντικαταστάθηκε με το άρθρο 4 του ν. 3377/ 
2005, σύμφωνα με την οποία «Ο Γενικός Γραμματέας 
Περιφέρειας μπορεί με απόφαση του να εγκρίνει την 
ίδρυση, τη μετακίνηση ή την κατάργηση λαϊκών αγορών 
στην περιφέρεια της Ν.Α. Αθηνών-Πειραιώς και Θεσσα¬ 
λονίκης, ύστερα από πρόταση του οικείου Οργανισμού 
Λαϊκών Αγορών και γνώμη του οικείου δημοτικού συμ¬ 
βουλίου και της υπηρεσίας Τροχαίας». 

3. Την υπ’ αριθμ. 13605/12.6.2007 έγγραφο του Οργα¬ 
νισμού Λαϊκών Αγορών Αθήνας-Πειραιά με το οποίο 
μας διαβιβάστηκαν η υπ’ αριθμ. 21/7.6.2007 (θέμα 14ο) 
πράξη του Διοικητικού του Συμβουλίου, η 34/2007 πρά¬ 
ξη του Διαμερισματικού Συμβουλίου του 2ου Διαμε¬ 
ρίσματος του Δήμου Αθηναίων και τα με υπ’ αριθμ. 
2009/4/33-α'/21.5.2007 και 2009/4/33-β75.6.2007 έγγραφα 
της Τροχαίας Καισαριανής, σχετικά με την επέκταση 
των ορίων της λαϊκής αγοράς Παγκρατίου της Δ'/Α, 
αποφασίζουμε: 

Εγκρίνουμε την επέκταση της λαϊκής αγοράς Παγκρα¬ 
τίου της Δ/Α, όταν αυτή λειτουργεί επί της οδού Κόνω- 
νος, από την οδό Φιλολάου μέχρι την οδό Αρήτης. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 2007 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. οικ. 29097 (7) 

Έγκριση συμβάσεων μίσθωσης έργου στο Πολιτιστικό 
Κέντρο Μπενετάτου Δήμου Ψυχικού. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση .οργάνω¬ 
ση, στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Την απαιτούμενη βεβαίωση του Νομικού Συμβούλου 
του φορέα, σύμφωνα με την οποία πρόκειται για γνήσιες 
συμβάσεις έργου που δεν υποκρύπτουν εξαρτημένη 
εργασία. 

4. Την υπ’ αριθμ. 9136/2007 εισηγητική μας έκθεση. 

5. Το υπ’ αριθμ. 36068/2007 έγγραφο του ΥΠ.ΕΣ.Δ.Δ.Α. 
το οποίο μας γνωρίζει την ΔΙΠΠ/Φ.ΕΓΚΡ./1/222/9285/1992 
86/10560/1.6.2007 απόφαση της επιτροπής του άρθρου 
2 παρ. 1 της ΠΥΣ 33/2006 και την υπ’ αριθμ. 31032/2007 
απόφαση κατανομής του Υφυπουργού ΕΣ.Δ.Δ.Α. με την 
οποία εγκρίθηκαν συμβάσεις μίσθωσης έργου για ένα 
έτος, υπό την απαραίτητη προϋπόθεση τήρησης των 
διατάξεων του αρ. 6 του ν. 2527/1997 που ορίζουν με¬ 
ταξύ άλλων ότι το προς ανάθεση έργο δεν πρέπει να 
ανάγεται στα συνήθη καθήκοντα των υπαλλήλων των 
οικείων φορέων, αποφασίζουμε: 

Εγκρίνουμε την σύναψη συμβάσεων μίσθωσης έργου 
με (1) άτομο, για το χρονικό διάστημα ενός έτους, σύμ¬ 
φωνα με όσα διαλαμβάνονται στην υπ’ αριθμ. 9/2007 
απόφαση του Δ.Σ. του Π.Κ. Δήμου Ψυχικού και υπό την 
απαραίτητη προϋπόθεση τήρησης των διατάξεων του 
αρ. 6 του ν. 2527/1997 ως εξής : 

1. Σύμβουλος Οργάνωσης, Επικοινωνίας και Δημοσίων 
Σχέσεων. 

Αντικείμενο: Προγραμματισμός και σχεδιασμός δι¬ 
αλέξεων, συναυλιών, θεατρικών παραστάσεων, κινη¬ 
ματογραφικών προβολών, εορταστικών εκδηλώσεων, 
καλλιτεχνικών εκθέσεων, παρουσιάσεων, σεμιναρίων, 
συνεδρίων, πολιτιστικών συμποσίων, μορφωτικών επι¬ 
σκέψεων, εκδρομών και ταξιδιών μορφωτικού - εκπαι¬ 
δευτικού χαρακτήρα και ειδικών εκδηλώσεων. Δημι¬ 
ουργία καλλιτεχνικών ομάδων (θεατρικών, χορευτικών, 
μουσικών - φωνητικών συνόλων), επιλογή ομιλητών, 
συγκροτημάτων, καλλιτεχνών, καθηγητών, κ.λπ. και δι¬ 
απραγμάτευση του ύψους των αμοιβών προς όφελος 
του Πολιτιστικού Κέντρου. 

Σχεδιασμός και προετοιμασία προγραμμάτων, προ¬ 
σκλήσεων, αφισών, αεροπανό, σύνταξη δελτίων τύπου. 

Προβολή της πολιτιστικής δραστηριότητας με κάθε 
πρόσφορο μέσο τόσο εντός όσο και εκτός Ψυχικού. 

Προετοιμασία και σύνταξη ύλης καθώς και φωτογρα¬ 
φικού υλικού περί της πολιτιστικής δραστηριότητας του 
Κέντρου για το περιοδικό του Δήμου και τα ΜΜΕ. 


Συντονισμός της οριζόντιας επικοινωνίας με τις υπη¬ 
ρεσίες του Δήμου, τα σχολεία και τους τοπικούς φορείς 
για θέματα πολιτιστικά. 

Το συνολικό ύψος της αμοιβής ορίζεται σε 24.000€ 
και θα βαρύνει τον ΚΑ 00/6434 «Λοιπές δαπάνες Δημο¬ 
σίων Σχέσεων» του προϋπολογισμού όπου μέρος του 
ποσού θα βαρύνει τον ΚΑ 00/6434 «Λοιπές δαπάνες 
Δημοσίων Σχέσεων» έτους 2007 και το υπόλοιπο ποσό 
θα συμπεριληφθεί στον προϋπολογισμό έτους 2008 σε 
κωδικό αριθμό αποπληρωμής παροχής συμβουλευτικών 
υπηρεσιών οργάνωσης, επικοινωνίας, και δημοσίων σχέ¬ 
σεων έτους 2007 δεδομένου ότι η σύμβαση του είναι 
ετήσια. 

Ο τόπος εκτέλεσης ορίζεται το Πολιτιστικό Κέντρο 
Μπενετάτου και δεν συνδέεται με το ωράριο υπηρεσίας. 
Η εκτέλεση και παράδοση του έργου ολική ή τμηματική 
βεβαιώνεται από την Πρόεδρο του Δ.Σ. του Κέντρου και 
δεν ανάγεται στον κύκλο των συνήθων καθηκόντων των 
υπαλλήλων του Δήμου. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.Α εντός 5 ημερών από την λήψη της πα¬ 
ρούσας απόφασης. 

Η δαπάνη που θα προκληθεί από την ανωτέρω από¬ 
φαση έχει προβλεφθεί σε βάρος του προϋπολογισμού 
του εν λόγω φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. οικ. 29095 (8) 

Έγκριση συμβάσεων μίσθωσης έργου στο 
Δήμο Ψυχικού. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση .οργάνω¬ 
ση, στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Την απαιτούμενη βεβαίωση του Νομικού Συμβούλου 
του φορέα, σύμφωνα με την οποία πρόκειται για γνήσιες 
συμβάσεις έργου που δεν υποκρύπτουν εξαρτημένη 
εργασία. 

4. Την υπ’ αριθμ. 9136/2007 εισηγητική μας έκθεση. 

5. Το υπ’ αριθμ. 36068/2007 έγγραφο του ΥΠ.ΕΣ.Δ.Δ.Α. 
το οποίο μας γνωρίζει την ΔΙΠΠ/Φ.ΕΓΚΡ./1/222/9285/9286/ 
10560/1.6.2007 απόφαση της επιτροπής του άρθρου 2 
παρ. 1 της ΠΥΣ 33/2006 και την υπ’ αριθμ. 31032/2007 
απόφαση κατανομής του Υφυπουργού ΕΣ.Δ.Δ.Α. με την 
οποία εγκρίθηκαν συμβάσεις μίσθωσης έργου για ένα 
έτος, υπό την απαραίτητη προϋπόθεση τήρησης των 
διατάξεων του αρ. 6 του ν. 2527/1997 που ορίζουν με¬ 
ταξύ άλλων ότι το προς ανάθεση έργο δεν πρέπει να 
ανάγεται στα συνήθη καθήκοντα των υπαλλήλων των 
οικείων φορέων, αποφασίζουμε: 

Εγκρίνουμε την σύναψη συμβάσεων μίσθωσης έργου 
με (3) άτομα διαφόρων ειδικοτήτων, για το χρονικό δι¬ 
άστημα ενός έτους, σύμφωνα με όσα διαλαμβάνονται 
στην υπ’ αριθμ. 19/2007 απόφαση του Δ.Σ. του Δήμου 
Ψυχικού και υπό την απαραίτητη προϋπόθεση τήρησης 
των διατάξεων του αρ. 6 του ν. 2527/1997 ως εξής: 

1. Ενός (ι) γιατρού με ειδικότητα κτηνιάτρου 

Αντικείμενο Απασχόλησης: Η εύρυθμη λειτουργία της 

κτηνιατρικής μονάδας του Δήμου. Ο εμβολιασμός -στεί¬ 
ρωση - αιμοληψία - αποπαρασίτωση και περίθαλψη των 
αδέσποτων σκύλων. 

Το χρονικό διάστημα για την εκτέλεση του έργου 
ορίζεται σε δώδεκα (12) μήνες. Το συνολικό ποσό της 
αμοιβής ορίζεται σε 15.000,00 € από το οποίο ποσό 
€10.000,00 θα βαρύνει τον ΚΑ 00.6117.0002 του προ¬ 
ϋπολογισμού έτους 2007 και το υπόλοιπο ποσό των 
€5.000,00 θα συμπεριληφθεί στον προϋπολογισμό του 
έτους 2008 σε κωδικό αριθμό αποπληρωμής αμοιβή 
ιατρού κτηνιατρικής μονάδας έτους 2007 δεδομένου 
ότι η σύμβαση είναι ετήσια. 

Ως τόπος εκτελέσεως του έργου ορίζεται ο Δήμος 
Ψυχικού και δεν συνδέεται με το ωράριο της υπηρε¬ 
σίας. 

Η παράδοση του έργου ολική ή τμηματική θα βε¬ 
βαιώνεται από τη Δήμαρχο και ότι το έργο αυτό δεν 
ανάγεται στον κύκλο των καθηκόντων των υπαλλήλων 
του Δήμου. 

2. Ενός (1) συμβούλου επικοινωνίας: 

Αντικείμενο: Συμβουλευτική υποστήριξη σε θέματα 

επικοινωνίας με τους δημότες, που περιλαμβάνει τις 
εξής εργασίες: 

Η παροχή συμβουλευτικών υπηρεσιών προς το Δήμο 
για τη στρατηγική και την επικοινωνία που ακολουθεί 
και υλοποιεί με τους κατοίκους της πόλης. Η δημιουργία 
γενικής πλατφόρμας στρατηγικής και της επικοινωνίας 
(στόχοι, στρατηγική και άξονες επικοινωνίας, μηνύματος 
στρατηγική μέσων) του Δήμου Ψυχικού και της δημό¬ 
σιας εικόνας του. 

Η μελέτη των προβλημάτων, αιτημάτων και παραπό¬ 
νων των κατοίκων της πόλης και οι υποδείξεις προς 
τον Δήμο των αναγκαίων χειρισμών και πρωτοβουλιών, 
που πρέπει να γίνουν. 

Η παροχή τεχνικών συμβουλών για την παραγωγή 
του διαφημιστικού υλικού (διαχωρισμοί, κτυπώσεις κ.λπ.) 
εφόσον τούτο ζητείται από τον Δήμο. Διάφορες γρα¬ 
πτές εισηγήσεις για θέματα οργανωτικά της επικοινω¬ 
νίας του Δήμου (παράδειγμα: το νέο γραφείο Επικοι¬ 
νωνίας των Πολιτών). 

Οι συμβουλευτικές υπηρεσίες σε θέματα που συνδέο¬ 
νται με το σχεδίασμά και την ανάλυση ερευνών κοινής 
γνώμης καθώς και την ενσωμάτωση των ευρημάτων 
στη στρατηγική του Δήμου. 

Ποιοτικός έλεγχος /επιμέλεια όλων των κειμένων, που 
εκδίδει ο Δήμος για τους κατοίκους και τα ΜΜΕ (ανα¬ 
κοινώσεις, δελτία Τύπου κλπ.). 

Η παρακολούθηση /έλεγχος της υλοποίησης των προ¬ 
γραμμάτων επικοινωνίας σε συνεργασία με την ομάδα 
εργασίας του Δήμου Ψυχικού. 

Το χρονικό διάστημα για την εκτέλεση του έργου 
ορίζεται σε δώδεκα (12) μήνες.Το συνολικό ποσό αμοιβής 
ορίζεται σε 20.000,00 € από το οποίο ποσό € 10.000,00 
θα βαρύνει τον ΚΑ 00.6434.0001 του προϋπολογισμού 
έτους 2007 και το υπόλοιπο ποσό των € 10.000,00 θα συ- 


μπεριληφθεί στον προϋπολογισμό έτους 2008 σε κωδικό 
αριθμό αποπληρωμής παροχής συμβουλευτικών υπηρ. 
Επικοινωνίας δημ. Σχέσεων έτους 2007 δεδομένου ότι 
η σύμβαση του είναι ετήσια. 

Ο τόπος εκτέλεσης του έργου ορίζεται ο Δήμος Ψυχι¬ 
κού και δεν συνδέεται με το ωράριο της υπηρεσίας. 

Η παράδοση του έργου ολική ή τμηματική θα βεβαι¬ 
ώνεται από τη Δήμαρχο και ότι το έργο δεν ανάγεται 
στον κύκλο των συνήθων καθηκόντων των υπαλλήλων 
του Δήμου. 

3. Ενός (1) μουσικού: 

Αντικείμενο: Η συνέχιση του έργου της φιλαρμονικής 
- οργάνωση και παρουσίαση διαφόρων εκδηλώσεων 
όπως παρελάσεις, λιτανείες κ,λπ. 

Το χρονικό διάστημα για την εκτέλεση του έργου ορί¬ 
ζεται σε δώδεκα (12) μήνες. Το συνολικό ποσό αμοιβής 
ορίζεται σε 15.000,00 € από το οποίο ποσό € 7.000,00 
θα βαρύνει τον ΚΑ 15.6114.0001 του προϋπολογισμού 
έτους 2007 και το υπόλοιπο ποσό των € 8.000,00 θα 
συμπεριληφθεί στον προϋπολογισμό έτους 2008 σε κω¬ 
δικό αριθμό αποπληρωμής αμοιβής μουσικοί έτους 2007, 
δεδομένου ότι η σύμβαση του είναι ετήσια. 

Ο τόπος εκτέλεσης του έργου ορίζεται ο Δήμος Ψυ¬ 
χικού και δεν συνδέεται με το ωράριο τη υπηρεσίας. 

Η παράδοση του έργου ολική ή τμηματική θα βεβαι¬ 
ώνεται από το Δήμαρχο και ότι το έργο δενανάγεται 
στον κύκλο των συνήθων καθηκόντων των υπαλλήλων 
του Δήμου. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.Α εντός 5 ημερών από την λήψη της πα¬ 
ρούσας απόφασης. 

Η δαπάνη που θα προκληθεί από την ανωτέρω από¬ 
φαση έχει προβλεφθεί σε βάρος του προϋπολογισμού 
του εν λόγω φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 2007 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. οικ. 29094 (9) 

Έγκριση συμβάσεων μίσθωσης έργου στον Αθλητικό 
Οργανισμό Δήμου Ιλίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση .οργάνω¬ 
ση, στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Την απαιτούμενη βεβαίωση του Νομικού Συμβούλου 
του φορέα, σύμφωνα με την οποία πρόκειται για γνήσιες 
συμβάσεις έργου που δεν υποκρύπτουν εξαρτημένη 
εργασία. 

4. Την υπ’ αριθμ. 13750/2007 εισηγητική μας έκθεση. 

5. Το υπ’ αριθμ. 36068/2007 έγγραφο του ΥΠ.ΕΣ.Δ.Δ.Α. 
το οποίο μας γνωρίζει την ΔΙΠΠ/Φ.ΕΓΚΡ./1/222/9285/92 
86/10560/1.6.2007 απόφαση της επιτροπής του άρθρου 

2 παρ. 1 της ΠΥΣ 33/2006 και την υπ’ αριθμ. 31032/2007 
απόφαση κατανομής του Υφυπουργού ΕΣ.Δ.Δ.Α. με την 
οποία εγκρίθηκαν συμβάσεις μίσθωσης έργου για ένα 
έτος, υπό την απαραίτητη προϋπόθεση τήρησης των 
διατάξεων του αρ. 6 του ν. 2527/1997 που ορίζουν με¬ 
ταξύ άλλων ότι το προς ανάθεση έργο δεν πρέπει να 
ανάγεται στα συνήθη καθήκοντα των υπαλλήλων των 
οικείων φορέων, αποφασίζουμε: 

Εγκρίνουμε την σύναψη συμβάσεων μίσθωσης έργου 
με (3) Ιατρούς για την ιατρική κάλυψη των αγωνιζομένων 
στις εκδηλώσεις που θα πραγματοποιηθούν, η αμοιβή 
των οποίων δε θα ξεπεράσει τα 9.000 € κατά το έτος 
2007, για το χρονικό διάστημα ενός έτους, σύμφωνα με 
όσα διαλαμβάνονται στην υπ’ αριθμ. 32/2007 απόφαση 
του Δ.Σ. του Α.Ο. Δήμου Ιλίου και υπό την απαραίτη¬ 
τη προϋπόθεση τήρησης των διατάξεων του αρ. 6 του 
ν.2527/1997. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.Α εντός 5 ημερών από την λήψη της πα¬ 
ρούσας απόφασης. 

Η δαπάνη που θα προκληθεί από την ανωτέρω από¬ 
φαση έχει προβλεφθεί σε βάρος του προϋπολογισμού 
του εν λόγω φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 2007 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 74258/ΟΙΚ.8506 (10) 

Έγκριση απασχόλησης προσωπικού με σύμβαση μίσθω¬ 
σης έργου στο Ν.Π. «ΚΑΠΗ» Δήμου Πτολεμάίδας Ν. 
Κοζάνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

Του άρθρου 6 του ν. 2527/1997 «Τροποποίηση και συ¬ 
μπλήρωση διατάξεων του ν. 2190/1994 και άλλες δια¬ 
τάξεις». 

2. Την υπ’ αριθμ. οικ. 8907/14.2.2007 εγκύκλιο του 
Υπουργείου Εσωτερικών, Δημόσιας Διοίκησης και Απο¬ 
κέντρωσης περί προγραμματισμού προσλήψεων προσω¬ 
πικού έτους 2007 στους ΟΤΑ α' και β' βαθμού. 

3. Την υπ’ αριθμ. 06/2007 απόφαση του Διοικητικού 
Συμβουλίου του Ν.Π. « ΚΑΠΗ» του Δήμου Πτολεμάίδας 
περί έγκρισης πρόσληψης προσωπικού στο Νομικό Πρό¬ 
σωπο, με σύμβαση μίσθωσης έργου. 

4. Την υπ’ αριθμ. οικ. 35185/22.6.2007 έγγραφο του 
Υπουργείου Εσωτερικών, Δημόσιας Διοίκησης και Απο¬ 
κέντρωσης, με το οποίο μας γνωστοποιείται ότι με την 
υπ’ αριθμ. ΔΙΠΠ/Φ.ΕΓΚΡ. 1/295/12640/14.6.2007 της Επιτρο¬ 
πής του άρθρου 2 παρ. 1 της ΠΥΣ 33/27.12.2006 και την 
υπ’ αριθμ. 33666/22.6.2007 κατανομής του Υφυπουργού 
Εσωτερικών, Δημόσιας Διοίκησης και Αποκέντρωσης, 
εγκρίθηκε για το Νομικό Πρόσωπο «ΚΑΠΗ» του Δήμου 
Πτολεμάίδας, η πρόσληψη δύο (2) ΤΕ Κοινωνικών Λει¬ 
τουργών, μίας (1) ΤΕ Νοσηλεύτριας, δύο (2) ΤΕ Φυσιο¬ 
θεραπευτών, δύο (2) ΥΕ Οικογενειακών Βοηθών, με σύμ¬ 


βαση μίσθωσης έργου ενός (1) έτους, όπως αναφέρεται 
στο συνημμένο στο ανωτέρω έγγραφο, πίνακα. 

5. Την από 14.3.2007 βεβαίωση του Νομικού Συμβούλου 
του Δήμου Λιάκου Ευθυμίου, ότι πρόκειται για γνήσιες 
συμβάσεις μίσθωσης έργου, οι οποίες δεν υποκρύπτουν 
σχέση εξαρτημένης εργασίας. 

6. Την υπ’ αριθμ. 47/7.3.2007 βεβαίωση πίστωσης του 
Προέδρου του Δ.Σ. του Ν.Π. «ΚΑΠΗ» του Δήμου Πτολε¬ 
μάίδας, αποφασίζουμε: 

Την απασχόληση προσωπικού στο Ν.Π. «ΚΑΠΗ» του 
Δήμου Πτολεμάίδας Ν. Κοζάνης, δύο (2) ΤΕ Κοινωνικών 
Λειτουργών, μίας (1) ΤΕ Νοσηλεύτριας, δύο (2) ΤΕ Φυ¬ 
σιοθεραπευτών, δύο (2) ΥΕ Οικογενειακών Βοηθών, με 
σύμβαση μίσθωσης έργου ενός (1) έτους. 

Η δαπάνη για την απασχόληση του ανωτέρω προσω¬ 
πικού θα καλυφθεί από τον προϋπολογισμό του Νομικού 
Προσώπου « ΚΑΠΗ» του Δήμου Πτολεμάίδας, οικονομι¬ 
κού έτους 2007, στον Κ.Α. 6117 και ανέρχεται στο ποσό 
των 70.000,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 18 Ιουλίου 2007 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθμ. 74189/οικ.8497 (11) 

Έγκριση απασχόλησης προσωπικού με σύμβαση μίσθω¬ 
σης έργου στο Κέντρο Εξυπηρέτησης Πολιτών (ΚΕΠ) 
του Δήμου Ελλησπόντου Ν. Κοζάνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1 .Τις διατάξεις: 

α) του Νόμου 2503/1997 «Διοίκηση, οργάνωση, στελέ- 
χωση της Περιφέρειας, ρύθμιση θεμάτων για την Τοπική 
Αυτοδιοίκηση και άλλες διατάξεις». 

β) του Νόμου 2307/1995 «Προσαρμογή νομοθεσίας αρ¬ 
μοδιότητας Υπουργείου Εσωτερικών στις διατάξεις για 
τη Νομαρχιακή Αυτοδιοίκηση και άλλες διατάξεις». 

γ) του άρθρου 6 του Νόμου 2527/1997 «Τροποποίηση 
και συμπλήρωση διατάξεων του ν. 2190/1994 και άλλες 
διατάξεις» 

δ) του άρθρου 31 του Νόμου 3013/2002 «Αναβάθμιση 
της πολιτικής προστασίας και λοιπές διατάξεις» 

ε) του άρθρου 15 του Νόμου 3260/2004 «Ρυθμίσεις 
του συστήματος προσλήψεων και θεμάτων δημόσιας 
διοίκησης». 

2. Την υπ’ αριθμ. 55436/6515/31.5.2006 απόφαση του 
Γενικού Γραμματέα Περιφέρειας Δυτικής Μακεδονίας, 
με την οποία εγκρίθηκε για το Δήμο Ελλησπόντου η 
πρόσληψη δύο (2) ατόμων με σύμβαση μίσθωσης έργου, 
για χρονικό διάστημα έως δέκα πέντε (15) μήνες για το 
ΚΕΠ του Δήμου, των οποίων οι συμβάσεις λήγουν έως 
τον Μάιο του 2006. 

3. Την υπ’ αριθμ. 12935/10.11.2006 έγγραφο του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης περί δημοσίευσης των συμβάσεων μίσθωσης έργου 
στην Εφημερίδα της Κυβέρνησης. 

4. Την υπ’ αριθμ. Φ.7 ΟΔΕ ΚΕΠ/11123/8.5.2006 εγκύκλιο 
του ΥΠΕΣΔΔΑ σχετικά με τις οδηγίες ηλεκτρονικής 
συμπλήρωσης συμβάσεων μίσθωσης έργου από τους 

ΟΤΑ Α' και Β' βαθμού για τη λειτουργία των «Κέντρων 
Εξυπηρέτησης Πολιτών» (ΚΕΠ). 

5. Το υπ’ αριθμ. ΔΟΛΚΕΠ/Φ4/231/17998/11.7.2007 έγγρα¬ 
φο του Υπουργείου Εσωτερικών, Δημόσιας Διοίκησης 
και Αποκέντρωσης, αναφορικά με την κατανομή δύο 
(2) συμβάσεων μίσθωσης έργου, διάρκειας έως έξι (6) 
μήνες, στο ΚΕΠ Δήμου Ελλησπόντου Νομού Κοζάνης, 
στο οποίο λήγουν οι συμβάσεις μίσθωσης έργου κατά 
το χρονικό διάστημα από 1.8.2007 έως 31.8.2007. 

6. Το γεγονός ότι το παραπάνω έργο δεν ανάγεται 
στον κύκλο των συνήθη καθηκόντων των υπαλλήλων 
του προαναφερθέντος Δήμου, δεδομένου ότι αποτελεί 
έκτακτη ανάγκη που είναι εντελώς διάφορη των συνή¬ 
θων και τακτικών αναγκών του Δήμου και δεν μπορεί να 
εκτελεστεί από υπαλλήλους του, αποφασίζουμε: 

Την έγκριση της σύναψης δύο (2) συμβάσεων μίσθω¬ 
σης έργου με το Δήμο Ελλησπόντου Νομού Κοζάνης, 
διάρκειας έως έξι (6) μήνες, με την προϋπόθεση εφαρ¬ 
μογής των παρακάτω όρων: 

1. σχετική με τη σύναψη συμβάσεων μίσθωσης έργου 
στα ΚΕΠ είναι η εγκύκλιος του ΥΠΕΣΔΔΑ με υπ’ αριθμ. 
πρωτοκόλλου Φ.7 ΟΔΕ ΚΕΠ/11123/8.5.2006, 

2. κατά την ηλεκτρονική καταχώρηση των συμβάσεων 
δεν προβλέπεται πλέον η συμπλήρωση του πεδίου εκεί¬ 
νου της σύμβασης στο οποίο μνημονεύεται η απόφαση 
κατανομής του Υφυπουργού ΕΣΔΔΑ κου Αθ. Νάκου, 

3. σε περίπτωση αποχώρησης, λήξης, παραίτησης, δια¬ 
κοπής κ.λπ. της σύμβασης μίσθωσης έργου, δε θα συνα- 
φθεί νέα σύμβαση με νέο άτομο, χωρίς την προηγούμενη 
ενημέρωση και έγκριση της ΔΟΛΚΕΠ/ΥΠΕΣΔΔΑ. Σε δια¬ 
φορετική περίπτωση το ΥΠΕΣΔΔΑ δε θα κάνει δεκτή τη 
νέα σύμβαση, αλλά και δε θα τη χρηματοδοτήσει, 

4. οι συμβάσεις λήγουν αυτοδίκαια με την πλήρωση 
θέσεων του ΚΕΠ με μόνιμο προσωπικό, 

5. η δαπάνη των ανωτέρω συμβάσεων προβλέπεται 
στην υπ’ αριθμ. 11123/Φ.7/ΟΔΕ ΚΕΠ/8.5.2007 εγκύκλιο του 
ΥΠΕΣΔΔΑ, για τα ΚΕΠ με χρονική διάρκεια λειτουργίας 
μικρότερη των 24 μηνών και για τα ΚΕΠ με χρονική 
διάρκεια λειτουργίας μεγαλύτερη των 24 μηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 18 Ιουλίου 2007 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθμ. 74184/οικ.8496 (12) 

Έγκριση απασχόλησης προσωπικού με σύμβαση μίσθω¬ 
σης έργου στο Κέντρο Εξυπηρέτησης Πολιτών (ΚΕΠ) 
του Δήμου Σερβίων Ν. Κοζάνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) του Νόμου 2503/1997 «Διοίκηση, οργάνωση, στελέ- 
χωση της Περιφέρειας, ρύθμιση θεμάτων για την Τοπική 
Αυτοδιοίκηση και άλλες διατάξεις» 

β) του Νόμου 2307/1995 «Προσαρμογή νομοθεσίας αρ¬ 
μοδιότητας Υπουργείου Εσωτερικών στις διατάξεις για 
τη Νομαρχιακή Αυτοδιοίκηση και άλλες διατάξεις» 

γ) του άρθρου 6 του Νόμου 2527/1997 «Τροποποίηση 
και συμπλήρωση διατάξεων του ν. 2190/1994 και άλλες 
διατάξεις» 


δ) του άρθρου 3 1 του Νόμου 3013/2002 «Αναβάθμιση 
της πολιτικής προστασίας και λοιπές διατάξεις» 

ε) του άρθρου 15 του Νόμου 3260/2004 «Ρυθμίσεις 
του συστήματος προσλήψεων και θεμάτων δημόσιας 
διοίκησης». 

2. Την υπ’ αριθμ. οικ. 3227/469/12.1.2007 απόφαση του 
Γ ενικού Γ ραμματέα Περιφέρειας Δυτικής Μακεδονίας, με 
την οποία εγκρίθηκε για το Δήμο Σερβίων η πρόσληψη 
τεσσάρων (4) ατόμων με σύμβαση μίσθωσης έργου, για 
χρονικό διάστημα έως δέκα πέντε (15) μήνες για το ΚΕΠ 
του Δήμου, των οποίων οι συμβάσεις λήγουν έως τον 
Μάιο του 2006. 

3. Το υπ’ αριθμ. 12935/10.11.2006 έγγραφο του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης περί δημοσίευσης των συμβάσεων μίσθωσης έργου 
στην Εφημερίδα της Κυβέρνησης. 

4. Την υπ’ αριθμ. Φ.7 ΟΔΕ ΚΕΠ/11123/8.5.2006 εγκύκλιο 
του ΥΠΕΣΔΔΑ σχετικά με τις οδηγίες ηλεκτρονικής 
συμπλήρωσης συμβάσεων μίσθωσης έργου από τους 
ΟΤΑ Α' και Β' βαθμού για τη λειτουργία των« Κέντρων 
Εξυπηρέτησης Πολιτών»(ΚΕΠ). 

5. Το υπ’ αριθμ. ΔΟΛΚΕΠ/Φ4/231/17998/11.7.20Θ7 έγγρα¬ 
φο του Υπουργείου Εσωτερικών, Δημόσιας Διοίκησης 
και Αποκέντρωσης, αναφορικά με την κατανομή τεσ¬ 
σάρων (4) συμβάσεων μίσθωσης έργου, διάρκειας έως 
έξι (6) μήνες, στο ΚΕΠ Δήμου Σερβίων Νομού Κοζάνης, 
στο οποίο λήγουν οι συμβάσεις μίσθωσης έργου κατά 
το χρονικό διάστημα από 1.8.2007 έως 31.8.2007. 

6. Το γεγονός ότι το παραπάνω έργο δεν ανάγεται 
στον κύκλο των συνήθη καθηκόντων των υπαλλήλων 
του προαναφερθέντος Δήμου, δεδομένου ότι αποτελεί 
έκτακτη ανάγκη που είναι εντελώς διάφορη των συνήθη 
και τακτικών αναγκών του Δήμου και δεν μπορεί να 
εκτελεστεί από υπαλλήλους του, αποφασίζουμε: 

Την έγκριση της σύναψης τεσσάρων (4) συμβάσεων 
μίσθωσης έργου με το Δήμο Σερβίων Νομού Κοζάνης, 
διάρκειας έως έξι (6) μήνες, με την προϋπόθεση εφαρ¬ 
μογής των παρακάτω όρων: 

1. σχετική με τη σύναψη συμβάσεων μίσθωσης έργου 
στα ΚΕΠ είναι η εγκύκλιος του ΥΠΕΣΔΔΑ με υπ’ αριθμ. 
πρωτοκόλλου Φ.7 ΟΛΕ ΚΕΠ/11123/8.5.2006, 

2. κατά την ηλεκτρονική καταχώρηση των συμβάσεων 
δεν προβλέπεται πλέον η συμπλήρωση του πεδίου εκεί¬ 
νου της σύμβασης στο οποίο μνημονεύεται η απόφαση 
κατανομής του Υφυπουργού ΕΣΔΔΑ κου Αθ. Νάκου, 

3. σε περίπτωση αποχώρησης, λήξης, παραίτησης, δια¬ 
κοπής κ.λπ. της σύμβασης μίσθωσης έργου, δε θα συνα- 
φθεί νέα σύμβαση με νέο άτομο, χωρίς την προηγούμενη 
ενημέρωση και έγκριση της ΔΟΛΚΕΠ/ΥΠΕΣΔΔΑ. Σε δια¬ 
φορετική περίπτωση το ΥΠΕΣΔΔΑ δε θα κάνει δεκτή τη 
νέα σύμβαση, αλλά και δε θα τη χρηματοδοτήσει, 

4. οι συμβάσεις λήγουν αυτοδίκαια με την πλήρωση 
θέσεων του ΚΕΠ με μόνιμο προσωπικό, 

5. η δαπάνη των ανωτέρω συμβάσεων προβλέπεται 
στην υπ’ αριθμ. 11123/Φ.7/ΟΔΕ ΚΕΠ/8.5.2007 εγκύκλιο του 
ΥΠΕΣΔΔΑ, για τα ΚΕΠ με χρονική διάρκεια λειτουργίας 
μικρότερη των 24 μηνών και για τα ΚΕΠ με χρονική 
διάρκεια λειτουργίας μεγαλύτερη των 24 μηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 18 Ιουλίου 2007 
Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ϊηΐβτηβΐ: ΗΗρ;//νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.; 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* ΑΘΗΝΑ 104 32 ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: (ιΐΐρ://νννννν·£ΐ· 0 Γ - ε-ηπείΙ: ννο1)ίτΐ35ΐ6Γ.£ΐ@&ΐ·ί|Γ 


































